|  |  |  |
| --- | --- | --- |
| **foaie_antet_final_rgb UNIVERSITATEA “ŞTEFAN CEL MARE” din SUCEAVA** | **Servicii** **suport digital pentru activităţi asincron,** **Proiect “PEDAGOGIE-EDUCAŢIE-DIGITALIZARE (PED@USV)** | **UNIVERSITATEA “ŞTEFAN CEL MARE” din SUCEAVA****Nr.** **/** |
| **DIRECTIA ACHIZIŢII PUBLICE** | **ACHIZIȚIE DIRECTĂ** | ………**/** |

**CONTRACT DE PRESTARE SERVICII**

**Nr. /…………….**

**1. Preambul**

În temeiul Legii 98/2016 privind achizițiile publice și al HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achiziţiile publice, s-a încheiat prezentul Contract de achiziţie publică de Servicii suport digital pentru activităţi asincron, Proiect “PEDAGOGIE-EDUCAŢIE-DIGITALIZARE (PED@USV) denumit în continuare “Contractul”, **între**

**Universitatea “Ştefan cel Mare” din Suceava** adresa sediu str. Universităţii nr. 13, cod 720 229, Suceava, tel. 0230 216147, fax 0230 523747, codul fiscal 4244423, reprezentată prin prof. univ. dr. MIHAI DIMIAN, funcţia Rector în calitate de **achizitor**, pe de o parte,

şi

**S.C. , în calitate de reprezentant legal și denumită în continuare „Contractant”, pe de altă parte,**

denumite, în continuare, împreună, "Părțile" și care au convenit încheierea prezentului Contract.

**2. Definiţii**

În prezentul contract următorii termeni vor fi interpretaţi astfel:

* ***contract*** –prezentul contract şi toate anexele sale;
* ***achizitor şi prestator*** - părţile contractante, aşa cum sunt acestea numite în prezentul contract;
* ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
* ***amplasamentul lucrării*** *-* locul unde executantul execută lucrarea;
* ***forţa majoră***- orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
* ***zi***- zi calendaristică; ***an*** - 365 zile.
* ***ordin administrativ***: orice instrucţiune sau ordin emis de achizitor către executant privind execuţia lucrărilor.
* ***act adiţional*:** document ce modifica termenii şi condiţiile contractului de execuţie.
* ***conflict de interese*:** înseamnă orice eveniment influenţând capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror subcontractanți, salariaţi şi experţi acţionând sub autoritatea şi controlul executantului.
* ***Despăgubire generală*:** suma, neprevăzută expres în prezentul contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de expertiză tehnică şi execuţie lucrări de către cealaltă parte.
* ***penalitate contractuală*:** despăgubirea stabilită în contract ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
* ***proiectu*l:** proiectul (documentaţia) în legătură cu care sunt executate lucrările în conformitate cu prevederile din prezentul contract;
* ***sector de lucrare***: obiect de construcţie, parte a obiectivului de investiţie cu funcţionalitate distinctă în cadrul ansamblului acestuia.
* ***termene limită*:** perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare.
* ***garanţia de participare*:** suma de bani care seconstituie de către ofertant în scopul de a proteja autoritatea contractantă faţă de riscul unui eventual comportament necorespunzător al acestuia pe întreaga perioadă derulată până la încheierea contractului de achiziţie publică.
* ***garanţia de bună execuţie*** suma de bani care se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului.
* ***garanţia acordată lucrărilor*:** perioada de timp cuprinsăîntre data recepţiei la terminarea lucrărilor şi data recepţiei finale.
* ***perioadă de notificare a defecţiunilor*:** înseamnă perioada de timp cuprinsă între momentul identificării defecţiunii şi momentul transmiterii către executant a notificării privind defecţiunile apărute la lucrări sau sectoare de lucrări (*după caz*) în intervalul de timp cuprins între data recepţiei la terminarea lucrărilor sau Sectoarele de Lucrări şi recepţia finală, la expirarea perioadei de garanţie acordată lucrărilor.

**3. Interpretare**

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

3.2 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

3.3. Clauzele şi expresiile vor fi interpretate prin raportare la întregul contract.

**CLAUZE GENERALE**

**4.  Obiectul contractului**

**4.1** – Prestatorul se obligă să presteze **Servicii suport digital pentru activităţi asincron,** **Proiect “PEDAGOGIE-EDUCAŢIE-DIGITALIZARE (PED@USV)** în conformitate cu obligaţiile asumate prin prezentul contract.

**4.2** - Achizitorul se obligă să plătească prestatorului preţul convenit în prezentul contract pentru serviciile prevăzute la 4.1.

**4.3**- Achizitorul se obligă să plătească prestatorului, pentru serviciile de suport, în timpul şi modalitatea descrise în prezentul contract, în termen de maxim 60 de zile de la recepţia serviciilor la beneficiar suma de **…………. lei fără TVA**.

 La aceasta sumă se va adăuga **taxa pe valoare adăugată** stabilită potrivit dispoziţiilor legale aplicabile la momentul încheierii contractului, în suma de **…………. lei.** Valoarea totală a contractului este de **............... lei.**

**5. Durata contractului**

Prezentul contract intră în vigoare la data semnării de către părţi si va produce efecte până la finalizarea serviciilor prestate şi semnarea procesului verbal de recepţie a serviciilor. Durata de prestare a serviciilor **suport digital pentru activităţi asincron,** **Proiect “PEDAGOGIE-EDUCAŢIE-DIGITALIZARE (PED@USV)** este de 30 zile de la aprobarea de către achizitor a scenariului pentru fiecare modul în parte.

**6. Documentele contractului**

**6.1.** Documentele contractului sunt cele precizate mai jos şi fac parte integrantă din prezentul contract:

a) caietul de sarcini inclusiv clarificările;

b) garanţia de bună execuţie a contractului;

c) graficul de implementare a serviciilor de suport digital pentru activităţi asincron;

d) matricea de complianță comparativă.

**6.2.** În situaţia în care, în cursul executării obligaţiilor contractuale, intervin conflicte/contradicţii între prevederile propunerii tehnice şi cele ale Caietului de Sarcini, vor prevala prevederile Caietului de Sarcini.

### 7. OBLIGATIILE GENERALE ALE PARTILOR

* 1. **PRESTATORUL** declara si garanteaza pentru **ACHIZITOR** urmatoarele:
	+ la data semnarii prezentului are deplina autoritate si competenta de a incheia prezentul Contract si de a-si executa obligatiile ce decurg din acesta in conformitate cu termenii sai;
	+ toate garantiile si declaratiile Contractate **ACHIZITORULUI** prin intermediul prezentului Contract sunt reale, exacte si complete;
	+ persoanele care semneaza prezentul Contractul in numele **PRESTATORULUI** sunt legal imputernicite sa semneze Contractul;
	+ va respecta termenele de livrare agreate de părți;
	+ va remedia deficiențele sesizate și va efectua modificările cerute de **ACHIZITOR**, conform celor ageate de părți;
	1. **ACHIZITORUL** declara si garanteaza pentru **PRESTATOR** urmatoarele:
	+ la data semnarii prezentului are deplina autoritate si competenta de a incheia prezentul Contract si de a-si executa obligatiile ce decurg din acesta in conformitate cu termenii sai;
	+ toate garantiile si declaratiile Contractate către **PRESTATOR** prin intermediul prezentului Contract sunt reale, exacte si complete;
	+ persoanele care semneaza prezentul Contract in numele **ACHIZITORULUI** sunt legal imputernicite sa semneze Contractul.
	1. Este interzis **ACHIZITORULUI** sa intreprinda orice actiune/inactiune prin care sa urmareasca in orice fel concurenta neloiala a **PRESTATORULUI** sau lezarea imaginii **PRESTATORULUI**. Prin concurenta neloiala se intelege:
1. folosirea oricaror mijloace si a informatiilor comerciale confidentiale dobandite de **ACHIZITOR** in virtutea participarii sale la activitatile decurgand din prezentul Contract pe toata durata de derulare a acestora si dupa incheierea acestora pentru contactarea si lansarea de oferte CLIENTILOR **PRESTATORULUI** care sa aiba obiecte similare, in totalitate sau partial, cu contributia **PRESTATORULUI** la orice proiect dezvoltat in baza prezentului Contract, cu excepţia situaţiei în care se obţine Contractul scris al **PRESTATORULUI**.
2. folosirea informatiilor comerciale confidentiale la care **ACHIZITORUL** are acces in virtutea calitatii sale de colaborator pentru crearea unei pozitii nefavorabile pentru **PRESTATOR**,
3. orice alte practici ce au drept scop sau finalitate lezarea intereselor comerciale ale **PRESTATORULUI**.
	1. Este interzis **PRESTATORULUI** sa intreprinda orice actiune/inactiune prin care sa urmareasca in orice fel concurenta neloiala a **ACHIZITORULUI** sau lezarea imaginii **BENEFICIARULUI**. Prin concurenta neloiala se intelege:
4. folosirea oricaror mijloace si a informatiilor comerciale confidentiale dobandite de **ASCENDIA** in virtutea participarii sale la activitatile decurgand din prezentul Contract pe toata durata de derulare a acestora si dupa incheierea acestora pentru contactarea si lansarea de oferte **clientilor ACHIZITORULUI** care sa aiba obiecte similare, in totalitate sau partial, cu contributia **ACHIZITORULUI** la orice proiect dezvoltat in baza prezentului CONTRACT, cu excepţia situaţiei în care se obţine Contractul scris al **ACHIZITORULUI.**
5. folosirea informatiilor comerciale confidentiale la care **PRESTATORUL** are acces in virtutea calitatii sale de colaborator pentru crearea unei pozitii nefavorabile pentru **ACHIZITOR.**
6. orice alte practici ce au drept scop sau finalitate lezarea intereselor comerciale ale **ACHIZITORULUI**.

7.5 Contractul si Anexele acestui Contract, pretul livrabilelor precum si prezentarea si oferta comerciala personalizata, oferite **ACHIZITORULUI** de catre **PRESTATOR**, sunt considerate informatii confidentiale si nu vor fi facute publice de catre niciuna dintre Parti, exceptand cazul in care autoritatile competente impun acest lucru prin dispozitii legale imperative ori exista Contractul scris al Partilor pentru publicarea lor.

### 8. PROPRIETATEA INTELECTUALA

* 1. Drepturile de autor, atat cele morale cat si cele patrimoniale, asupra Livrabilelor dezvoltate prin prezentul contract și pe bază de comenzi individuale adresate în cadrul prezentului Contract aparțin de drept și exclusiv **ACHIZITORULUI**. Acesta nu va avea drepturi asupra tehnologiilor si componentelor/fisierelor sursă/partilor utilizate in dezvoltarea livrabilelor de catre **PRESTATOR**, acestea ramanand ale **PRESTATORULUI**. Drepturile de proprietate se vor considera ca fiind transmise integral si exclusiv de la **PRESTATOR** la **ACHIZITOR** in momentul achitarii de catre **ACHIZITOR** a tuturor obligatiilor financiare ce îi revin, pe termen nelimitat si fara limitare teritoriala.
	2. **ACHIZITORUL** va avea dreptul de a inregistra aceste drepturi de autor pe numele sau, la toate autoritatile competente, in calitate de titular exclusiv, in conformitate cu prevederile legale in vigoare.
	3. **PRESTATORUL** va putea folosi oricand si in orice forma Livrabilele dezvoltate in cadrul acestui Contract pentru a le arata cu titlu demonstrativ potentialilor sai clienti in cadrul unor discuții/prezentari cu caracter privat, excluzând deci prezentarea publică a materialelor dezvoltate.
	4. **ACHIZITORUL** se obligă sa respecte drepturile morale de autor apartinand **PRESTATORULUI** asupra produselor deja realizate pentru alti clienti ori realizate distinct de obiectul prezentului Contract.
	5. **PRESTATORUL** se obliga sa respecte drepturile morale de autor apartinand **ACHIZITORULUI** asupra produselor deja realizate ori realizate distinct de obiectul prezentului Contract.

### 9. CONDITII DE LIVRARE

* 1. **PRESTATORUL** se obliga sa furnizeze Livrabilele ce fac obiectul prezentului Contract în strictă conformitate cu prevederile prezentului Contract si cele ale comenzilor subsecvente.
	2. Obligatia de livrare va fi considerata pe deplin indeplinita după ce **ACHIZITORUL** va semna procesele verbale de receptie.
	3. **ACHIZITORUL**, prin imputernicitii/reprezentantii sai, îşi asumă obligaţia de a examina si testa Livrabilele in termen de maxim 7 (sapte) zile lucrătoare, de la data recepţionării acestora de la **PRESTATOR**, astfel incat orice modificare necesara functionarii livrabilelor conform specificatiilor, sa poata fi reperata si operata de catre **PRESTATOR** la indicaţiile **ACHIZITORULUI**.
	4. Dacă după 7 (sapte) zile lucrătoare de la data recepţionării, în cazul în care nu se specifică un alt termen, **PRESTATORUL** nu a primit de la **ACHIZITOR** nici o obiecţiune, se considera ca Livrabilele sunt acceptate asa cum au fost primite, **ACHIZITORUL** neavand dreptul sa solicite in baza comenzii si specificatiilor prin care au fost făcute modificari ulterioare asupra acestora. Orice obiecţiune formulata de **ACHIZITOR** după expirarea termenului arătat formează subiectul unei alte comezi adresată **PRESTATORULUI**.
	5. Orice obiecţiune a **ACHIZITORULUI** cu privire la Livrabile, se va formula in scris in termenul agreat la Art. 9.4. **PRESTATORUL** va examina obiecţiunea formulata si va transmite răspunsul său **ACHIZITORULUI** in termen de 5 (cinci) zile lucrătoare. Răspunsul **PRESTATORULUI** poate consta din indicarea unei căi alternative de execuţie a Livrabilului, din livrarea unei noi versiuni a Livrabilului, ori din transmiterea unui Livrabil modificat, fara costuri suplimentare in sarcina **ACHIZITORULUI,** astfel incat noua versiune a Livrabilului sa satisfaca nevoile **ACHIZITORULUI** in concordanta cu comanda primita.
	6. Daca livrarea nu este realizata în termen de 30 zile de la aprobarea de către **ACHIZITOR** a scenariului, din cauze imputabile **PRESTATORULUI**, **ACHIZITORUL** poate refuza receptionarea Livrabilelor. In acest caz **ACHIZITORUL** va notifica **PRESTATORULUI** intarzierea la livrare după expirarea celor 30 zile, aratand dacă refuză sau nu recepţia ulterioara a Livrabilelor. Dacă, dupa trecerea unui termen de 30 zile de la expirarea termenului de livrare, **ACHIZITORUL** nu refuza receptia ulterioara a Livrabilelor, **ACHIZITORUL** are dreptul de a solicita ca penalităţi ca penalităţi, dobânda legală penalizatoare prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare, pe zi de întarziere, calculate asupra valorii respectivei comenzi, pana la recepţia Livrabilelor. Valoarea penalităților poate depași suma la care acestea se aplică.
	7. Neplata în termen a facturilor emise de către Ascendia dă dreptul acesteia să suspende funcționarea/livrarea oricărui produs sau execuția oricărui serviciu prestat de Ascendia pentru **ACHIZITOR** până la plata integrală a facturii/facurilor scadente. Această suspendare va prelungi de facto termenul de livrare a produselor / serviciilor a căror suspendare a intervenit, cu o durată cel puțin egală cu durata dintre data de exiprare a facturii scadente și data efectivă de încasare a acesteia.
	8. Livrabilele care fac obiectul Contractului, se furnizează în format electronic (online) sau pe suport magnetic(stick)/optic (CD) (daca livrarea nu poate fi facuta online).

**ASCENDIA** garanteaza ca Livrabilele furnizate nu sunt viciate ori nu sunt de natura a vicia operarea cu ori instalarea produselor **ACHIZITORULUI**, fie ca astfel de vicii sunt intentionate ori ascunse sau sunt rezultatutul unei erori tehnice ori de alta natura si indiferent cand sunt identificate sau se produc vizand in principal, dar fara a se limita la aceasta virusi informatici, worms, „time bombs”, ori coduri inselatoare. Este intelegerea Partilor ca in ipoteza identificarii unei astfel de vicieri sau chiar in cazul descoperirii premiselor certe pentru o astfel de viciere, **ASCENDIA** devine raspunzator pentru inlaturarea acestora. Garantia pentru astfel de probleme este de 1 an calendaristic de la receptie.

**10. SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

**10.1** - În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, dobânda legală penalizatoare prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare, în situația epuizării Duratei de prestare, pentru fiecare zi de intarziere, de la data scadenței obligaţiei Prestatorului și pana la data îndeplinirii efective a obligaţiei de finalizare a serviciilor contractate.

**10.2** - În cazul în care achizitorul nu onorează facturile în termen de 30 de zile de la expirarea perioadei convenite, atunci prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plății neefectuate, care curge de la expirarea termenului de plata.

**10.3**- Nerespectarea obligaţiilor asumate prin prezentul contract de către una dintre părţi, in mod repetat (mai mult de 2 ori), dă dreptul părţii lezate de a considera contractul de drept reziliat şi de a pretinde plata de daune-interese.

**10.4**- Achizitorul îşi rezervă dreptul de a renunţa la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. In acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**10.5** - In situatia in care vor fi necesare si alte servicii de expertiză tehnică (studii de teren, expertize tehnice), contractul poate fi suspendat pe o durata care va fi acceptata de catre ambele parti. Reluarea derularii contractului se va face prin adresa scrisa.

**CLAUZE SPECIFICE**

**11. GARANŢIA DE BUNĂ EXECUŢIE A CONTRACTULUI**

**11.1** Prestatorul se obligă să constituie garanţia de bună execuţie a contractului in termen de 5 zile lucratoare de la data semnarii contractului, respectiv **………….** **lei**, reprezentând 10% din valoarea contractului fara TVA. Garanția de bună execuție se constituie în conformitate cu prevederile art. 154 alin (3) și (4) din Legea 98/2016 cu modificările și completările ulterioare,prin rețineri succesive din sumele datorate pentru facturi parțiale. Contractantul are obligația de a deschide un cont la dispoziția autorității contractante, la unitatea Trezoreriei Statului din cadrul organului fiscal competent în administrarea acestuia. Suma inițială care se depune de către contractant în contul de disponibil astfel deschis potrivit art.40 alin.(4) și (5) din HG 395/2016, nu trebuie să fie mai mică de 0,5% din prețul contractului de achiziție publică fără TVA, anume **.......... lei.**

**11.2.** Achizitorul are dreptul de a emite pretenţii asupra garanţiei de bună execuţie, oricând
pe parcursul îndeplinirii contractului de achiziţie publică, în limita prejudiciului creat,
în cazul în care prestatorul nu îşi execută, execută cu întârziere sau execută necorespunzător obligaţiile asumate prin prezentul contract.

Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, prestatorul are obligaţia de a reîntregii garanţia în cauză raportat la restul rămas de executat.

**11.3** Achizitorul se obligă să restituie garanţia de bună execuţie după executarea obligaţiilor asumate de către prestator în conformitate cu prevederile legale în vigoare.

**12. RECEPŢIE ŞI VERIFICĂRI**

**12.1** Achizitorul are dreptul de a verifica modul de prestare a serviciilor. Se va întocmi un proces verbal de recepţie.

**12.2** Verificările vor fi efectuate în conformitate cu prevederile din prezentul contract.

**13. ÎNCEPERE, FINALIZARE, ÎNTÂRZIERI, SISTARE**

**13.1** (1) Prestatorul are obligaţia de a începe prestarea serviciilor dupa semnarea contractului.

Prestarea serviciilor se va face în conformitate cu următoarele etape de lucru:

1. **Realizarea șablonului (template) de lucru**. În această etapă **furnizorul de servicii** va realiza un șablon conform cerințelor autorității contractante, care să includă elementele de identitate vizuală ale proiectului, paleta de culori specifică și imaginile reprezentative propuse de beneficiar. Forma finală a șablonului va fi aprobată de autoritatea contractantă, în urma discuțiilor cu furnizorul de servicii. *Termen de finalizare a etapei: 14 zile de la semnarea contractului.*
2. **Proiectarea modulelor**. În această etapă, pe baza conținutului livrat de **autoritatea contractantă**, **furnizorul de servicii** va realiza proiectarea celor 12 module. Autoritatea contractantă va pune la dispoziția furnizorului materialul de curs în format clasic (word, ppt, pdf) și specificațiile generale (scopul utilizării, utilizatori, public țintă, obiective etc.). Autorii materialelor de curs vor fi specialiști în domeniul topicelor (Subject Matter Experts - SMEs) și vor colabora cu Designerii Instrucționali (ID) ai furnizorului, care vor structura materialul de curs, vor identifica gradul de interactivitate și vor identifica potențialul multimedia. După validarea de către SMEs, vor fi stabilite scenariile fiecărui modul, care vor cuprinde structura (texte, sunete, multimedia), specificațiile de dezvoltare pentru elementele interactive, grafice și multimedia, chestionarele de învățare/evaluare. *Termen de finalizare pentru fiecare modul: 14 zile de la livrarea de către autoritatea contractantă a conținutului.*
3. **Realizarea modulelor**. În această etapă, pe baza scenariilor realizate în etapa a doua, **furnizorul de servicii** va realiza cele 12 module. Pentru aceasta, vor fi parcurse următoarele etape:
	1. Împărțirea conținutului în componente logice.
	2. Dezvoltarea elementelor grafice - animații, diagrame, imagini și a elementelor multimedia : texte, fișiere video, fișiere audio, aplicații, simulări sau quiz-uri (teste).
	3. Programarea interacțiunilor – acolo unde sunt identificate nevoi de dezvoltare de aplicații interactive.
	4. Integrarea elementelor grafice cu programarea, concepând astfel obiecte de învățare.
	5. Agregarea tuturor elementelor de conținut în modulele de e-learning interactive.
	6. Împachetarea în format SCORM.

*Termen de finalizare pentru fiecare modul: 14 zile de la aprobarea de către autoritatea contractantă a scenariului.*

**Testarea**. Testarea se va face în două etape. În prima etapă modulele vor fi testate din punctul de vedere al conținutului (testarea de conformitate). Această etapă se realizează de către **beneficiar**, de regulă înainte de împachetarea SCORM. În a doua etapă se realizează testarea în mediul de lucru (platforma LMS), fiind o testare tehnică. Această testare se realizează atât de către **beneficiar**, cât și de către **furnizor**. La finalul acestei etape sunt livrate modulele în forma finală. *Termen de finalizare pentru fiecare modul: 7 zile de la finalizarea de către furnizor a modulului*

(2) În cazul în care prestatorul suferă întârzieri datorate în exclusivitate achizitorului părţile pot stabili de comun acord prelungirea perioadei de prestare a serviciului.

**13.2** (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobisnuite susceptibile de a surveni, altfel decât prin încalcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile pot revizui, de comun acord, perioada de prestare şi vor semna un act adiţional.

**13.3** Dacă pe parcursul îndeplinirii contractului, prestatorul nu-şi poate respecta obligaţiile contractuale, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul parţilor, prin act adiţional.

**13.4** În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita prestatorului penalităţi conform prevederilor legale în vigoare.

**13.5** Sistarea sau rezilierea contractului – Beneficiarul isi rezerva dreptul de a denunta unilateral contractul, fara motivare, cu cel putin 10 zile mai inainte de la data de la care se doreste rezilierea contractului. Denuntarea contractului trebuie facuta in forma scrisa si transmisa prin scrisoare recomandata sau curier.

**14. AJUSTAREA PREŢULUI CONTRACTULUI**

**14.1** Pentru serviciile prestate, plaţile datorate de achizitor prestatorului sunt tarifele declarate în propunerea financiară, anexă la contract.

**14.2 Preţul contractului este ferm si nu se actualizează.**

**15. AMENDAMENTE**

**15.1** -Parţile contractante au dreptul, pe durata îndeplinirii contractului, de a conveni modificarea clauzelor contractului (cu exceptia clauzei de la pct. 14.2), prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**16. SUBCONTRACTANŢI**

**16.1** - Prestatorul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**16.2** (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie in anexe la contract.

**16.3** (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**16.4** Prestatorul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

**17. CESIUNEA**

**17.1** Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi stabilite iniţial.

**18. FORŢA MAJORĂ**

18.1 - Forţa majoră este constatată de o autoritate competentă.

18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**19. SOLUŢIONAREA LITIGIILOR**

19.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

19.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, fie prin arbitraj la Camera de Comerţ şi Industrie a României, fie de către instanţa judecatoreasca competenta din Suceava.

**20. LIMBA CARE GUVERNEAZĂ CONTRACTUL**

20.1 - Limba care guvernează contractul este limba română.

**21. COMUNICĂRI**

21.1 - Comunicările între părţi se fac şi prin telefon, fax sau e-mail cu condiţia confirmării în scris a primirii comunicării.

**22. LEGEA APLICABILĂ CONTRACTULUI**

22.1 - Contractul va fi interpretat conform legilor din România.

**23. DISPOZIŢII FINALE**

23.1 Partile prezentului contract inteleg ca datele cu caracter personal care reies din incheiera si executarea prezentului  pot fi prelucrate doar in scopul aducerii la indeplinire a obiectului contractului precum si in scopul arhivarii, in conformitate cu Regulamentul  U.E. 679/2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date.

23.2 În conformitate cu dispoziţiile articolului 1203 din Codul Civil aprobat prin Legea 287 din 2009 pus în aplicare prin Legea 71 din 2011, cu modificările ulterioare, furnizorul acceptă în mod expres şi neechivoc conţinutul următoarelor articole: art. 5, art. 6, art.7, art.9, art. 10, art.11, art.13, art. 14, art.15, art. 16, art.17, art.18, art.22.

Parţile au înteles să încheie azi, …………..**,** prezentul contract în două exemplare, câte unul pentru fiecare parte.

|  |  |
| --- | --- |
| **ACHIZITOR,****UNIVERSITATEA „STEFAN CEL MARE” din SUCEAVA** | **PRESTATOR,****..............** |
| **Rector,**Prof.univ.dr. Mihai DIMIAN |  |
| Avizat,Director General AdministrativIng. Florin – Constantin DUCEAC |  |
| Director Direcţia Economică,Ec. Geanina MĂCIUCĂServiciul Juridic,Serviciul Investiţii,Dr. Ing. Valerian Simioniuc ŞEF SERVICIU ACHIZITII PUBLICE I,Ec., Jr. Oana – Elena Potoroacă |  |